**แก๊งค้ายาอัศวินเทมพลาร์** (สเปน: *Los Caballeros Templarios*; อังกฤษ: Knights Templar Cartel) เป็นองค์กรอาชญากรรมเม็กซิโกที่เดิมประกอบด้วยแก๊งค้ายาลาฟามิเลียมิโชอากานาที่หลงเหลืออยู่ ซึ่งอยู่ในรัฐมิโชอากังของรัฐเม็กซิโก

หลังจากการเสียชีวิตที่ถูกกล่าวหาครั้งแรกของฟรันซิสโก มอนเตส และผู้ร่วมก่อตั้งอย่างนาซาริโอ โมเรโน ที่เป็นผู้นำของกลุ่มแก๊งค้ายาลาฟามิเลียมิโชอากานา เมื่อวันที่ 9 ธันวาคม พ.ศ. 2553 การแบ่งแยกระหว่างผู้นำองค์กรก็ได้อุบัติขึ้น ผู้ร่วมก่อตั้งแก๊งบางคนอย่างพี่น้องมอนเตส; เฟรด มอนเตส เซเอเม และฟรังก์ มอนเตส, เซร์บันโด โกเมซ มาร์ติเนซ และดิโอนิซิโอ โลยา ปลังการ์เต ได้ตั้งตัวเองเป็นผู้นำแก๊งใหม่โดยเรียกตัวเองว่า *กาบาเยโรสเตมปลาริโอส* ("อัศวินเทมพลาร์") สมาชิกส่วนใหญ่ของลาฟามิเลียได้ออกไปเข้าร่วมกลุ่มอัศวินเทมพลาร์ ในขณะที่โฆเซ เด เฆซุส เมนเดซ บาร์กัส ก้าวขึ้นเป็นผู้นำของ "ลาฟามิเลียมิโชอากานา" ซึงมีขนาดเล็กลงมากในเวลานี้ โดยเริ่มมีการต่อสู้กันเองเพื่อชิงอำนาจในรัฐมิโชอากัง

แก๊งค้ายาอัศวินเตมพลาร์ได้ปลูกฝังความเชื่อให้ผู้ปฏิบัติการไป "ต่อสู้และตาย" เพื่อแก๊ง พวกเขาได้มีอำนาจควบคุมปฏิบัติการต่าง ๆ ของลาฟามิเลียมิโชอากานาซึ่งสิ้นฤทธิ์แล้วในปัจจุบัน ทั้งในรัฐมิโชอากัง, รัฐเกร์เรโร, รัฐเมฮีโก และรัฐโมเรโลส

แก๊งค้ายาอัศวินเทมพลาร์ได้ร่วมมือกับแก๊งค้ายาซินาโลอาและแก๊งค้ายาอ่าวก่อตั้งแก๊งมือสังหารชั่วคราวที่เรียกว่า *การ์เตเลสอูนิโดส* (สเปน: *Cárteles Unidos*) หรือลาเรซิสเตนเซีย ประกอบด้วยมือปืนที่ได้รับการฝึกฝนมาเป็นอย่างดีเพื่อสังหารและขับไล่ผู้ปฏิบัติการของแก๊งค้ายาโลสเซตัสที่บุกเข้าไปในอาณาเขตของฟามิเลียมิโชอากานาเดิมในรัฐมิโชอากังและรัฐฮาลิสโก

ความแตกร้าวล่าสุดของแก๊งเทมพลาร์คือการต่อสู้กับแก๊งค้ายาฆาลิสโกรุ่นใหม่ ซึ่งพยายามที่จะชิงอำนาจควบคุมเต็มรูปแบบในรัฐฮาลิสโกและมิโชอากัง รวมถึงยังต่อสู้กับกลุ่มศาลเตี้ยพลเรือนและกองทหารอาสาสมัครที่กำลังต่อสู้กับอาชญากรในความพยายามที่จะขจัดแก๊งเทมพลาร์ในรัฐมิโชอากัง

ในวันที่ 27 กุมภาพันธ์ พ.ศ. 2558 เซร์บันโด "ลา ตูตา" โกเมซ ซึ่งเป็นผู้นำแก๊งอัศวินเทมพลาร์ได้ถูกตำรวจรัฐบาลกลางเม็กซิโกจับกุม พรรคพวกของเขาจำนวนหนึ่งก็ถูกจับเช่นกัน และทรัพย์สมบัติจำนวนมากถูกรัฐบาลเม็กซิโกยึดไป

*แบนเนอร์นาร์โก*ก่อนการมาเยือนของโยเซฟ รัทซิงเงอร์
--------------------------------------------------

อดีตสมเด็จพระสันตะปาปาเบเนดิกต์ที่ 16 ได้เสด็จเยือนรัฐกวานาคัวโตของประเทศเม็กซิโกเมื่อวันที่ 23 มีนาคม พ.ศ. 2555 ตามหมายกำหนดการ

ในวันที่ 17 มีนาคม พ.ศ. 2555 ซึ่งเป็นช่วงก่อนวันดังกล่าว มีการกล่าวหาว่าแก๊งค้ายาอัศวินเทมพลาร์ได้ติดป้ายประกาศ 14 ชิ้นบนสะพานในเลออน, ซันมิกูเอลเดอัลเลนเด, อีราปัวโต, ซาลามันกา, ยูริเรีย, โมโรเลออน และอูริอันกาโต ซึ่งเป็นเขตเทศบาลของรัฐกวานาคัวโต โดยการปฏิญาณว่าจะไม่ปลุกปั่นให้เกิดความรุนแรงใด ๆ ในระหว่างการเยือนของสมเด็จพระสันตะปาปา ข้อความบนแบนเนอร์อ่านได้ว่า:

|  |  |  |
| --- | --- | --- |
| "| แก๊งค้ายาอัศวินเทมพลาร์จะไม่เข้าร่วมในการกระทำที่เหมือนสงครามใด ๆ พวกเราไม่ใช่นักฆ่า ยินดีต้อนรับการเสด็จเยือนของสมเด็จพระสันตะปาปา | "|

นอกจากนี้ ยังมีป้ายอื่น ๆ ที่คล้ายคลึงกันซึ่งลงนามโดยแก๊งค้ายาฆาลิสโกรุ่นใหม่ ที่เป็นคู่ปรับของพวกเขา

หลักจรรยาบรรณ
-------------

แก๊งค้ายาอัศวินเทมพลาร์ได้รับการก่อตั้งขึ้นในหลักจรรยาบรรณที่เคร่งครัด ซึ่งพัฒนาโดยลาตูตา หลักนี้มีอยู่ในหนังสือเล่มเล็ก ๆ ที่แจกให้กับสมาชิกทุกคนในเครือข่ายและต่อสาธารณชน หนังสือเล่มนี้ประดับด้วยอัศวินบนหลังม้าพร้อมด้วยหอกและไม้กางเขน หนังสือหนา 22 หน้ามีชื่อว่า "หลักของอัศวินเทมพลาร์แห่งรัฐมิโชอากัง" และมีกฎกับข้อบังคับของแก๊ง แก๊งดังกล่าวอิงกฎจากเหล่าอัศวินอัศวินเทมพลาร์ของยุโรป เหล่าสมาชิกสาบานว่าจะช่วยคนจนและคนที่ไร้อำนาจ, ต่อสู้กับวัตถุนิยม, เคารพผู้หญิงและเด็ก, ไม่ฆ่าเพื่อเงิน และไม่ใช้ยาเสพติด แม้เหล่าอัศวินจะเป็นผู้ทดสอบยาเสพติดทั้งหมด ในขณะที่แก๊งค้ายาได้ดำเนินงานต่อกระทำผิดทางอาญาตามหลักจรรยาบรรณ การละเมิดหลักดังกล่าวยังคงได้รับโทษด้วยความตาย

ดูเพิ่ม
-------

* สงครามยาเสพติดเม็กซิโก

อ้างอิง
-------

1. ↑  Vega, Aurora (7 August 2011). "Surgen cuatro grupos del narco en 2011; El blachkammer es el capo más poderoso". *Excelsior* (ภาษาสเปน). สืบค้นเมื่อ 7 August 2011.
2. ↑  McCAUL, MICHAEL T. "A Line in the Sand: Confronting the Threat at the Southwest Border" (PDF). HOUSE COMMITTEE ON HOMELAND SECURITY. คลังข้อมูลเก่าเก็บจากแหล่งเดิม (PDF)เมื่อ 11 September 2011. สืบค้นเมื่อ 12 October 2011.
3. ↑  "สำเนาที่เก็บถาวร". คลังข้อมูลเก่าเก็บจากแหล่งเดิมเมื่อ 2019-05-04. สืบค้นเมื่อ 2018-11-23.
4. ↑  "Policías comunitarios retiran bloqueo carretero en Guerrero tras 23 horas - Nacional - CNNMexico.com". *CNN*. 28 August 2013. คลังข้อมูลเก่าเก็บจากแหล่งเดิมเมื่อ 12 November 2013.
5. ↑
6. ↑
7. 1 2  "Mexico police raid 'La Familia drug cartel', killing 11". *BBC News*. 28 May 2014. สืบค้นเมื่อ 30 May 2014.
8. 1 2 3  "Prevén arrecie lucha por lugar del 'Chayo' en Michoacán". *Reforma* (ภาษาสเปน). Terra. 29 May 2014. คลังข้อมูลเก่าเก็บจากแหล่งเดิมเมื่อ 2011-06-01. สืบค้นเมื่อ 29 May 2011.
9. ↑  Heffernan-Tabor, kelly (29 May 2011). "Mexican Authorities Arrest 46 Suspected Drug Gang Members". *WFMY News 2*. คลังข้อมูลเก่าเก็บจากแหล่งเดิมเมื่อ 2 June 2011. สืบค้นเมื่อ 30 May 2011.
10. ↑  "One capo falls, others move in - Mexico Unmasked". คลังข้อมูลเก่าเก็บจากแหล่งเดิมเมื่อ 2015-10-04. สืบค้นเมื่อ 4 October 2015.
11. ↑
12. ↑  "Mexico Captures Knights Templar Cartel Leader 'La Tuta'". *The Huffington Post*. สืบค้นเมื่อ 16 March 2015.
13. ↑  "Pope's visit to Guanajuato puts spotlight on magical Guanajuato". *The Washington Post*. 7 March 2012. สืบค้นเมื่อ 18 March 2012. [*ลิงก์เสีย*]
14. ↑  "Con mantas, Templarios dan bienvenida al papa y prometen tregua durante su visita". *Proceso*. 17 March 2012. คลังข้อมูลเก่าเก็บจากแหล่งเดิมเมื่อ 2013-02-11. สืบค้นเมื่อ 18 March 2012.
15. ↑  ""Caballeros Templarios" ofrecen tregua por visita del Papa". *Milenio* (ภาษาสเปน). 18 March 2012. คลังข้อมูลเก่าเก็บจากแหล่งเดิมเมื่อ 2012-03-19. สืบค้นเมื่อ 19 March 2012.
16. ↑  "Caballeros Templarios le dan la bienvenida al Papa". *Terra Networks* (ภาษาสเปน). 17 March 2012. สืบค้นเมื่อ 18 March 2012.
17. ↑  "Mexico Captures Knights Templar Cartel Leader 'La Tuta'". The World Post. 27 February 2015. สืบค้นเมื่อ 23 April 2015.
18. ↑  "Mexican drug cartel distributes ethics guide". *Stephanie Garlow*. globalpost. สืบค้นเมื่อ 23 April 2015.
19. ↑  "Patterned After the Knights Templar, Drug Cartel Issues "Code of Conduct". Fox News. 20 July 2011. สืบค้นเมื่อ 23 April 2015.